[Foto’s] Motorfietsryer sterf in botsingDie motorfiets se wrak. Foto: Netcare 911 ŉ 56-jarige motorfietsryer is Dinsdagmiddag in ŉ botsing in Krugersdorp aan die Wes-Rand dood. Nick Dollman, woordvoerder van Netcare 911, het gesê die botsing het omstreeks 14:00 op die R28 by die aansluiting van Viljoenweg plaasgevind. “Met paramedici se aankoms op die toneel is daar bevind dat die motorfiets en ŉ motor gebots het. Die motorfiets het die motor teen die kant getref. Die bestuurder van die motor was in ŉ stabiele toestand en is met ŉ ambulans na ŉ nabygeleë hospitaal geneem,” het Dollman gesê. Die motorfietsryer is in ŉ kritieke toestand aangetref. Paramedici het dadelik noodhulp begin toepas, maar ondanks volgehoue pogings het hy aan sy beserings beswyk. Hy is op die toneel dood verklaar. Die presiese oorsaak van die ongeluk is onbekend en word deur die polisie ondersoek. Die motor se wrak. Foto: Netcare 911